Donostiako Aquariuma

**Donostiako Aquariuma** Gipuzkoako Donostia hiriburuan dagoen akuarioa da. 1928an eraiki zuten, eta 1998an zaharberritu eta handitu. Donostiako museorik bisitatuena da, 320.000 bisitari izan zituen 2022an, eta Espainiar estatuko itsas natur zientzietako museo zaharrena ere bai. 360ºtako ikuspegia duen tunela eta balearen hezurdura dira elementu aipagarrienak.

Gipuzkoako Ozeanografia Elkarteak itsasoaren inguruko ezagutzaren hezkuntza eta dibulgaziorako sortu zuen eta egun hiriko interesgune kultural eta turistikoa da. Europako zoo eta akuarium onenen artean dago, 2014an Trip Advisorren zerrendan Europako 16. museorik onena izatearen saria jaso zuen. Burutu zituen aurreneko bi lanak Arrantza Eskola eta Itsas Museo Ozeanografikoa sortzea izan zen. 1913an Euskal Herriko Ontzigintza eta Ozeanografiari buruzko erakusketa historikoa egin zen eta 1915ean Ozeanografiari buruzko Ontzigintza Museoa inauguratu zen Miramar zinema zaharretan.

### Aquariuma 
[280px|thumb|[Alfontso XIII.a Borboikoa (Espainia)|Alfontso XIII.a Espainiakoa 1928ko urriaren 1ean Aquariumaren inaugurazioan.]]
1928ko urriaren 1ean Alfontso XIII.a Espainiakoak Aquarium Itsas Jauregia inauguratu zuen, kaiaren muturrean, paseo berriaren hasieran eta Urgull mendiko gotorlekuaren oinean, gaur egun kokaturik dagoen lekuan hain zuzen ere. 

1998ko zabalkundea Juan Manuel Encio arkitektoak burutu zuen eta 2008an Hoz Arkitektoek berriztatze lanak egin zituzten. 

## Erakusketa 
Bi espazio desberdin ditu, itsas museoa eta akuarioa. 

### Itsas museoa 
[280px|thumb|[Donostiako Aquariumeko balea.]]
Lehenengo bi solairuetan gipuzkoarrek itsasoarekin izan duten harremana eta historia erakusten da; itsas merkataritza, mota askotako itsasontzien maketak, Donostiaren kaiaren ingurukoak, arrantza motak (itsas zabalekoa eta kostaldekoa edo itsasbazterrekoa) eta baita balearen arrantzaren inguruko azalpenak ere. Azken atal batean koralak eta itsasoko fosilak ere  erakusten dira. 

Irudi:Aquarium de Donostia-San Sebastián 2022 04.jpg|Donostiako kaiaren maketa.
Irudi:Aquarium de Donostia-San Sebastián 2022 05.jpg|Itsasgintzako tresna.
Irudi:Aquarium de Donostia-San Sebastián 2022 03.jpg|Eszena etnografikoa.
Irudi:Aquarium de Donostia-San Sebastián 2022 19.jpg|Marrazo baten hortzadura.

### Akuarioa 
280px|thumb|Ozeanarioko tunela.
Bigarren espazioa akuarioak osatzen du. 31 akuario daude ikusgai, gaika sailkatuak. Guztira 200 arrain espezie inguru ikusten dira. Gehienak Kantauri itsasoko eta Ozeano Atlantikoko fauna eta ekosistemak erakusten dituzte eta badira akuario tropikalak ere. 

Ozeanario handi bat ere badu, hori da akuario ikusgarriena. 1'5 milioi litro ur dituen espazioa da eta 360ºtako ikuspegia ematen duen tunel batek zeharkatzen du. 42 espezietako 5.000 arrainetik gora daude Ozeanario honetan, Kantauri itsasokoak orokorrean; bisiguak, itsasugeak, manta-arraiak eta tartean bost marrazo espezie, eta 2023an momar espezieko lau marrazo jaio ziren Aquariumean. Ez dira ugaltzea lortu duten arrain bakarrak, katuarrainak esate baterako aspalditik ari dira ugaltzen Aquariumean. 

Irudi:Aquarium de Donostia-San Sebastián 2022 10.jpg|Ozeanarioa.
Irudi:Aquarium de Donostia-San Sebastián 2022 21.jpg|Zezen-marrazoa.
Irudi:Aquarium de Donostia-San Sebastián 2022 18.jpg|Morena.
Irudi:Scorpion fish - Donostia-San Sebastian Aquarium (1).jpg|Itsas eskorpioia.
Irudi:Aquariumvitrine16.jpg|Arrain tropikalen akuario txikia.
Irudi:Clownfishes - Donostia-San Sebastian Aquarium.jpg|Pailazo-arrainak.
Irudi:Longhorn cowfish - Donostia-San Sebastian Aquarium.jpg|Behi-arrain adarduna.
Irudi:Aquarium de Donostia-San Sebastián 2022 16.jpg|Olagarroa.
Irudi:Nautilus - Donostia-San Sebastian Aquarium (2).jpg|Nautilusa.
Irudi:Jellyfishes - Donostia-San Sebastian Aquarium (1).jpg|Marmokak.
Irudi:Anemones - Donostia-San Sebastian Aquarium.jpg|Anemonak.
Irudi:Starfishes - Donostia-San Sebastian Aquarium.jpg|Itsas izarrak.

## Espezieen horniketa 
Donostiako Aquariuma hornitzeko hainbat bide izaten dira:

* Izaki tropikalak lortzeko Europako hornitzaile handiekin jartzen dira harremanetan. Gehienak Herbeheretan daude eta garestiak izaten dira. Horrela eskuratzen dituzte pailazo-arrainak, behi-arrainak, arkaitz-arraina, eta baita nautilus zefalopodoa ere. Arrain hauen garraioa da bereziki konplikatua.
* Arrantzaleekin lankidetzak dituzte eta haiek Kantauri itsasoko espezietaz hornitzen dute Aquariuma; itsas-aingirak, morenak, lupiak, urraburuak... Arrantzaleek zerbait berezia aurkitzen dutenean ere Aquariumera eramaten dute. Sareetan trabatuta gelditu zaizkien dortokaren batzuk ere eraman izan dituzte.
* Inguruko akuarioekin harreman handia izaten da, bereziki Biarritzeko akuarioarekin. Arrainak aldi baterako uzten dira edo salerosketa egiten da.

## Ikus gainera 
* Donostiako Aquariumeko balea

## Erreferentziak 
## Kanpo estekak 
* Donostiako Aquariumaren webgune ofiziala